**Társadalmi nevelés, VI. osztály**

**Leckevázlat**

***A szolidaritás hiányának megnyilvánulásai és következményei***

A diszkrimináció, a társadalmi kirekesztés, a marginalizáció, az elszigeteltség és a szegénység továbbra is számos ember életét meghatározza, akik közül sokan gyermekek és fiatalok.

Tudjuk, hogy a szolidaritás valakivel vagy valamivel való kapcsolatra vonatkozik, felelősségre és közös érdekekre épül. A szolidaritás hiányát tanusitjuk, amikor úgy gondoljuk, hogy mások kötelesek cselekedni, tenni valamit, hogy államuknak és intázmányeiknek politikai intézkedéseket kell bevezetniük a diszkrimináció, a társadalmi kirekesztés, a marginalizáció, az elszigeteltség vagy a szegénység hatásainak csökkentésére, amikor úgy véljük, hogy túl kicsik, vagy túl kevesen vagyunk ahhoz, hogy tegyünk valamit.

Megkülönböztetés nélkül minden embernek azonos esélyekkel kell rendelkeznie és méltóságban kell élnie.

**Feladat**

Válaszd ki a ***szegénység*** és az ***elszigeteltség*** közül az egyik szót és ird le egyénileg, hogyan érted az alábbi kérdések segitségével:

* *Milyen értelemben hallottad ezt a szót?*
* *Mit jelent ez számodra?*
* *Mi az ellentéte és mit jelent?*

***A marginalizálás***

Tudjuk, hogy a jelenkori társadalom egyik problémája a migráció, az emberek nagy tömegének mozgása országon belül vagy egyik országból a másikba. Ez a jelenség asszimilációt, kirekesztést vagy elszigetelést okozhat. Ha egy kisebbségi csoport a többségi társadalomban elvesziti saját identitását, akkor asszimilációról beszélünk.

Ha a kisebbségi csoport elszigetelődik a társadalom többi részétől, akkor marginalizálásról beszélünk.

**Feladat**

Fejtsd ki véleményed a következő kijelentésekről:

*A szolidaritás hiánya negativ hatást gyakorol az egész társadalomra.*

*Az oktatás hozzájárulhat a társadalmi kirekesztés csökkenéséhez.*

***A kirekesztés***

Ha egy csoport fenntartja és fejleszti saját stabil és erős kulturális identitását, de nem támogatja a kommunikációs kapcsolatokat a társadalom többi részével, akkor elkülönülésről, ha pedig ezt a többség határozza meg, akkor szegregációról beszélünk.

A társadalmi kirekesztés az egyéneket a társadalom perifériájára szoritja és megakadályozza őket a társadalmi szerepvállalásban, a szegényság, az ismeretek és a képességek hiánya vagy a megkülönböztetés következtében.

***Az elszigetelés***

Egy csoport elszigetelt, ha elkerüli vagy minimalizálja a társadalmi és kulturális kapcsolatokat más csoportokkal, ha bizonyos feltételek nem segitik elő az ilyen kapcsolatokat, vagy ha a többi csoport marginalizálja.

**Feladat**

Válaszoljatok a következő kérdésekre:

*- Miért szigetelődnek el az emberek?*

*- Mit tehetünk az elszigetelődés ellen?*